# Jaunais frēzes rullis paplašina „Wirtgen” „W 150 CF”/„W 150 CFi” iespējamo izmantošanas veidu klāstu.

Turpmāk klases līderi „W 150 CF”/„W 150 CFi” varēs aprīkot arī ar 1800 mm frēzes rulli. Tādējādi klientiem būs pieejami vēl vairāk izmantošanas veidi. Visjaudīgākā iekārta kompakto frēžu klasē ar 298 kW dzinēja jaudu tagad var sasniegt vēl augstāku produktivitāti un ražīgumu. Priekšējais iekrāvējs ar jauno frēzes rulli tika atklāts „Intermat 2018”.

Plašas darba platuma iespējas maksimālai rentabilitātei

„W 150 CF”/„W 150 CFi” var tikt galā ar daudz un dažādiem uzdevumiem, sākot no maziem frēzēšanas darbiem, kā, piemēram, daļējiem ceļa virsmas remontiem, līdz pat visa ceļa seguma noņemšanai. Tādēļ šī frēze ir īpaši piemērota liela mēroga projektiem šaurās vietās, kā tas ir, piemēram, pilsētvides objektos. Jo īpaši šādos apstākļos sarežģītais redzamības koncepts apvienojumā ar kameru sistēmām palīdz iekārtas operatoram manevrēt frēzi.

Ar ātro frēzes ruļļa nomaiņas sistēmu (FCS) lietotāji var vienkārši un ļoti ātri pārslēgties starp dažādiem frēzes ruļļiem ar 600 mm, 900 mm, 1200 mm un 1500 mm darba platumiem. Turklāt, izmantojot 1500 mm darba platumu, ir iespējams pārslēgties uz frēzes ruļļiem ar dažādām griežņu atstarpēm.

Ir pieejams arī jauns paplašinājumu komplekts, kas paplašina frēzes ruļļa korpusu par 300 mm. Ar šo komplektu „W 150 CF”/„W 150 CFi” iegūst 1800 mm darba platumu, padarot to vēl daudzpusīgāku un ideāli piemērotu virsmas seguma atjaunošanai vidēja un liela mēroga objektos.

Efektīva RAP (frēzētā asfalta seguma) iekraušana

Papildus frēzēšanas un griešanas tehnoloģijai, iekraušanas transportieru izgatavošana ir vēl viena „Wirtgen” pamata kompetence. Lai nodrošinātu efektīvu nofrēzētā materiāla tiešo iekraušanu kravas automobiļos, frēžu iekraušanas transportiera sistēmai ir augsta iekraušanas kapacitāte. „W 150 CF”/„W 150 CFi” frēžu izkraušanas transportierim ir lielāks skavas profils, kas garantē optimālu materiāla transportēšanu, un, pateicoties lielākam transportiera ātrumam, ātri notiek arī precīza iekraušana. Vēl viena priekšrocība ir ārkārtīgi platais transportiera pagrieziena leņķis 60° pa labi un pa kreisi, kas ļauj iekraut nofrēzēto materiālu arī sarežģītos apstākļos, piemēram, satiksmes lokos un krustojumos.

Ātra pārvadāšana starp objektiem, pateicoties vienkāršai transportēšanai

Lai padarītu frēzēšanas operācijas maksimāli rentablas, aukstās frēzes ir ātri jānogādā no viena objekta uz nākamo. Tas ir jo īpaši svarīgi, kad frēzes ir tik daudzpusīgi izmantojamas dažādiem pielietojumiem kā „W150 CF”/„W 150 CFi”. Tādēļ „Wirtgen” vadošajai frēzei ir optimizēts transportēšanas svars, par spīti tās iespaidīgajai dzinēja jaudai.

Frēzes sagatavošana transportēšanai ir ļoti ātrs process, jo ir iespējams ātri salocīt hidrauliski salokāmo transportieri. Šīs funkcijas nodrošina, ka jaudīgā frēze ir atkal gatava darbam tikpat kā uzreiz.

Fotoattēli:

|  |  |
| --- | --- |
|  | W\_photo\_W150CFi\_00659\_HI Augsta produktivitāte, daudzpusīga un ekonomiska darbība, kā arī vienkārša transportēšana padara „Wirtgen” „W150 CF”/„W 150 CFi” kompakto frēzi ar jauno 1800 mm frēzēšanas rulli ideāli piemērotu virsmas seguma atjaunošanai vidēja un liela mēroga objektos. |

*Piezīme: Šie fotoattēli ir paredzēti tikai kā piemērs. Ievietošanai publikācijās, lūdzu, izmantojiet fotogrāfijas ar 300 dpi izšķirtspēju, kas ir pieejamas lejupielādei Wirtgen GmbH / Wirtgen Group tīmekļa vietnēs.*

|  |  |
| --- | --- |
| Plašākai informācijai,  lūdzu, izmantojiet šo kontaktinformāciju:  WIRTGEN GmbH  Corporate Communications  Michaela Adams, Mario Linnemann  Reinhard-Wirtgen-Strasse 2  53578 Windhagen  Germany/Vācija  Tālrunis: +49 (0) 2645 131 – 4510  Fakss: +49 (0) 2645 131 – 499  E-pasts: presse@wirtgen.com  www.wirtgen.com |  |